കേരളത്തില് നിന്നും ഗിന്നസ് റെക്കോര്ഡില് ഇടം പിടിച്ചവരുടെ സംഗമം ഒക്ടോബര് 30, 31 തിയതികളില് പാലക്കാട് ധോണി ലീഡ് കോളേജില് നടക്കും പാലക്കാട്: കേരളത്തില് നിന്നും ഗിന്നസ് റെക്കോര്ഡില് ഇടം പിടിച്ചവരുടെ സംഗമം ഒക്ടോബര് 30, 31 തിയതികളില് ധോണി ലീഡ് കോളേജില് നടക്കും. സമൂഹത്തിന് പ്രചോദമാവുക എന്ന ലക്ഷ്യത്തോടെയാണ് സംഗമം സംഘടിപ്പിക്കുന്നതെന്ന് പ്രോഗ്രാം കോര്ഡിനേറ്റര് ഡോ. തോമസ് ജോര്ജ് വാര്ത്താ സമ്മേളനത്തില് പറഞ്ഞു. കേരളത്തില് നിന്നും ഇതുവരെ 42 ഓളം പേര് ഗിന്നസ് ബുക്കില് ഇടം പിടിച്ചിട്ടുണ്ട്. ഇതില് 28 പേര് സംഗമത്തില് പങ്കെടുക്കും. 2015ല് ഗിന്നസ് പക്രുവിന്്റെ നേതൃത്വത്തില് ആരംഭിച്ച ആഗ്രഹ് സംഘടനയാണ് സംഗമം സംഘടിപ്പിക്കുന്നത്. 2 ദിവസങ്ങളിലായി നടക്കുന്ന പരിപാടിയില് കല, കായികം, സംഗീതം, ചിത്രകല , പ്രഭാഷണം, അനുഭവങ്ങള് എന്നിവ പങ്കുവെക്കും. പൊതുജനങള്ക്ക് നിശ്ചിത സമയം പ്രവേശനം അനുവദിക്കും. കേന്ദ്ര മന്ത്രി കെ. മുരളീധരന്, പക്രു, ബ്ലസി, ഡിസ്കവറി ചാനല് എംഡി ആര്ദര് ബ്ലാസിങ്സ്, എംപി, എംഎല്എമാര് തുടങ്ങിയവര് സംഗമത്തില് പങ്കെടുക്കുമെന്നും ഡോ. തോമസ് ജോര്ജ് പറഞ്ഞു. ഗിന്നസ് റെക്കോര്ഡര് കൃഷ്ണപ്രിയയും വാര്ത്താ സമ്മേളനത്തില് പങ്കെടുത്തു.